બધે સિંગલ સ્ક્રીન થિયેટર જ. જો કોઇ મોટું પિક્ચર બે સિનેમામાં આવવાનું જાહેર થયું હોય તો પણ, પ્રિન્ટ તો એક જ હોય. બેઉ સિનેમાગૃહોમાં એક જ પ્રિન્ટ ચલાવવાની હોય એટલે શોના ટાઇમ અલગ અલગ હોય. ફિલ્મ એક જગ્યાએ સાડા અગિયારે શરૂ થાય તો બીજે બાર વાગે! તેને લીધે બે રિક્ષાઓ આખો દિવસ એક થિયેટરથી બીજા સુધી પ્રિન્ટનાં ચકરડાં લઈને ભાગા-ભાગી કરતી હોય એવાં દ્દશ્યો અમદાવાદ, વડોદરા, રાજકોટ કે સુરત જેવાં મોટાં શહેરોમાં ત્યારે કૉમન હતાં. પણ નાનાં શહેરોમાં મોટાભાગે મોનોપોલીનો બિઝનેસ થતો. એક જ થિયેટરમાં ફિલ્મ લાગે. ધંધાની ભાષામાં જેને ‘સોલો રિલીઝ’ કહેતા તેનો એ જમાનો. ‘સોલો’ બુકિંગ કરાવીને આવ્યા પછી કોઇ સિનેમામાલિકને એટલા ચાર્જ થયેલા અગાઉ જોયા નહોતા અને આમેય સંગીત સાંભળતા લોંગડ્રાઇવ પર જવાનું અમને તો ગમે જ. ઉપડ્યા અમે બન્ને.